মেরিলেবোন ক্রিকেট ক্লাব
মেরিলেবোন ক্রিকেট ক্লাব (এমসিসি) টমাস লর্ড কর্তৃক ১৭৮৭ সালে প্রতিষ্ঠিত লন্ডনভিত্তিক ক্রিকেট ক্লাব। এ ক্লাবটি বিশ্বের সর্বাপেক্ষা গুরুত্বপূর্ণ ক্রিকেট ক্লাবরূপে পরিচিত ও বিশ্বের সর্বাপেক্ষা বিশাল ক্রিকেট ব্র্যান্ড। ক্রিকেটের ইতিহাসে এ ক্লাবের ভূমিকা অপরিসীম। প্রতিষ্ঠালগ্ন থেকেই এ ক্লাবটি সর্বাপেক্ষা সক্রিয় ও জনপ্রিয় ক্রিকেট ক্লাবের মর্যাদা পেয়ে আসছে। ক্রিকেটের স্বর্গভূমি নামে পরিচিত লর্ড’স ক্রিকেট গ্রাউন্ডের স্বত্ত্বাধিকারীর ভূমিকায় রয়েছে এমসিসি। এখানে ক্লাবের সদর দফতর অবস্থিত।
সিংহলীজ স্পোর্টস ক্লাব
সিংহলীজ স্পোর্টস ক্লাব শ্রীলঙ্কার ঘরোয়া প্রথম-শ্রেণীর ক্রিকেটে অংশগ্রহণকারী ক্লাব। শ্রীলঙ্কার ঘরোয়া ক্রিকেটে সর্বাধিক সফলতম ক্লাব হিসেবে এ ক্লাবের ব্যাপক পরিচিতি রয়েছে। ২৭ মার্চ, ১৮৯৯ তারিখে এ ক্লাবটি প্রতিষ্ঠিত হয়। ২০১৩ সাল পর্যন্ত রেকর্ডসংখ্যক ৩১বার প্রিমিয়ার ট্রফির শিরোপা লাভ করেছে এ ক্লাবটি।